text: Myndugleikar í Kanada hótta Jordan Peterson við at taka sálarfrøðiligu løggildingina frá honum
text: #000001
text: Tað eru “skaðiligu” uppsløgini hjá heimsgitna professaranum og sálarfrøðinginum á Twitter, sum hava fingið the College of Psychologists of Ontario at ressast.
text: #000002
text: Soleiðis tók Jordan Peterson ávarandi samanum á Twitter, nú kravboð eru komin frá stovninum, sum hevur eftirlit við, at sálarfrøðilig viðgerð verður útint á fullgóðan hátt í heimstaði hansara statinum Ontario í Kanada.
text: #000004
text: Boðini koma eftir at eftirlitsstovnurin College of Psychologists of Ontario (CPO), sambært Jordan Peterson sjálvum hava fingið eini tólv klagur um hann. Klagurnar koma frá fólki úr øllum heiminum, og eingin teirra er fyrrverandi klientur hjá sálarfrøðinginum. Tær flestu snúgva seg um viðmerkingar, Peterson hevur gjørt á Twitter, og ein snýr seg um hvussu hann orðaði seg, einaferð hann var gestur á podvarpinum hjá Joe Rogan. Yvirskipaði trupulleikin er sambært sálarfrøðiliga eftirlitsstovninum “manglandi professionalisma”.
text: #000005
text: CPO fór undir at kanna klagurnar í mars og í novembur fekk Jordan Peterson boð um úrskurðin.
text: #000007
text: Til hetta hevur Jordan Peterson sett spurningin: “Hvør var tað nágreiniliga, sum fekk skaða, hvussu, nær, í hvønn mun, og hvussu varð mett um skaðan?”
text: #000016
text: Sum miðilin 'the Free Press' vísur á, so hevur bara ein av viðmerkingunum nakað við sálarfrøðiliga starvið hjá Jordan Peterson at gera. Allar hinar eru politiskar. Hóast hetta, so krevur eftirlitsstovnurin, at Peterson skal endurskúlast í samskifti á sosialum miðlum, og at hann alment skal viðganga, at hann “møguliga ikki hevur verið nóg professionellur í samband við almennar útsagnir og í eini podvarpssamrøðu hin 25. januar, 2022.” Hetta sigur CPO fer at “bøta um vandan, almenningurin er settur í”.
text: #000017
text: Gongur Jordan Peterson ikki hesum á møti, endar tað møguliga við eini skuldseting fyri professionelt embætismibrúk og í ringasta føri einum tænastumannadómi. V.ø.o., at Jordan Peterson kann missa sína løggilding sum sálarfrøðingur.
text: #000018
text: Jordan Peterson hevur formliga noktað at gera eftir boðunum frá CPO.
text: #000019
text: Jordan Peterson gjørdist upprunaliga kendur, tá ið hann alment mótmældi sokallaða lógaruppskot C-16, sum sambært honum gav statinum myndugleika at noyða fólk at siga ávíst, sum gekk ímóti teirra samvitsku. Um kanningarvirksemið hjá CPO sigur Jordan Peterson við Wall Street Journal, at hann als ikki heldur málið snúgva seg um at bøta um nakran vanda, men tvørturímóti, um at forða fyri fríari talu.
text: #000021
text: Á Twitter segði Jordan Peterson stutt og greitt: “Eg eri sinnaður at lata tað henda, sum hendir.”
text: #000023